
privind aprobarea Studiului de Fezabilitate şi Analizei cost-beneficiu, a proiectului şi a cheltuielilor legate de proiect, precum şi a parteneriatului corespunzător realizării obiectivului de investiţii  „Reabilitarea Ansamblului urban interbelic „Corso” al Municipiului Timişoara, parte a patrimoniului cultural naţional” în cadrul Programului Operaţional Regional 2007-2013, Axa Prioritară 5 - „Dezvoltarea Durabilă şi Promovarea Turismului”, Domeniul major de intervenţie 5.1 – „Restaurarea şi valorificarea durabilă a patrimoniului cultural, precum şi crearea/ modernizarea infrastructurilor conexe”

Strategia Naţională de Dezvoltare Regională, elaborată pe baza Planurilor de Dezvoltare Regională şi a Cadrului Strategic Naţional de Referinţă 2007-2013 a identificat dezvoltarea turismului ca o prioritate de dezvoltare regională, dat fiind potenţialul turistic existent în toate regiunile. Acest potenţial justifică sprijinul financiar acordat reabilitării infrastructurii zonelor cu potenţial turistic şi valorificării patrimoniului natural, istoric şi cultural,  în vederea  includerii acestora în circuitul turistic şi promovarea lor în scopul atragerii  turiştilor.

În scopul valorificării superioare a patrimoniului cultural – istoric, în beneficiul dezvoltării turismului local, Municipiul Timişoara intenţionează accesarea unor fonduri europene aferente Axei Prioritare 5 - „Dezvoltarea Durabilă şi Promovarea Turismului”, Domeniul major de intervenţie 5.1 – „Restaurarea şi valorificarea durabilă a patrimoniului cultural, precum şi crearea/ modernizarea infrastructurilor conexe” din cadrul Programului Operaţional Regional 2007-2013 în vederea implementării proiectului „Reabilitarea Ansamblului urban interbelic „Corso” al Municipiului Timişoara, parte a patrimoniului cultural naţional”.
Iniţiativa Primăriei Municipiului Timişoara porneşte de la faptul că Timişoara reprezintă un centru multicultural, de interes naţional şi european, al cărui potenţial turistic existent este insuficient valorificat şi de la faptul că atractivitatea cultural–istorică a Timişoarei şi a judeţului Timiş poate fi potenţată prin consacrarea unor circuite cultural-urbane existente.

Municipiul Timişoara este cunoscut în regiune sub denumirea de „Mica Vienă” datorită patrimoniului său cultural şi arhitectural de mare valoare, concentrat cu precădere în zona centrală a urbei: ansambluri, clădiri şi situri istorice înscrise în lista monumentelor istorice de categorie A şi B, printre care: Ansamblul urban interbelic "Corso" (TM-II-aA-06115), Castelul Huniade, azi Muzeul Banatului (TM-II-mA-06140), Teatrul Naţional (TM-II-mA-06118), Catedrala Mitropolitană „Sf. Trei Ierarhi” (TM-II-m-A-06318), Primăria veche (TM-II-mA-06142), „Situl urban Cartierul Cetatea Timişoara” (TM-II-s-A-06095), Monumentul Lupa Capitolina (TM-III-m-B-06314), Şcoala Superioară de Comerţ, azi Primăria Municipiului Timişoara (TM-II-m-B-06144), Liceul CD Loga, azi Colegiul C.D Loga (TM-II-m-B-06146), Şcoala de fete (Liceul Carmen Sylva), azi Liceul Pedagogic (TM-II-m-B-06148).

Din multitudinea de monumente istorice concentrate în partea centrală a Timişoarei, zona de intervenţie vizată o constituie Ansamblul urban interbelic „Corso” (Piaţa Victoriei)- o zonă de o importanţă simbolică, atât pentru cetăţenii municipiului - considerată a fi inima oraşului, punctul zero, dar şi ca reprezentativitate pentru turiştii care vizitează municipiul.


În momentul de faţă, în condiţiile deteriorărilor avansate suferite de Ansamblul urban interbelic „Corso”/Piaţa Victoriei s-a produs o scădere a calităţii urbane a zonei ce înregistrează multiple disfuncţionalităţi, o scădere a numărului de turişti, ceea ce, în timp, poate conduce la o scădere a potenţialului turistic şi economic al zonei centrale a municipiului Timişoara.

Proiectul are în vedere valorificarea potenţialului turistic al monumentului istoric Ansamblul urban interbelic „Corso” (Piaţa Victoriei), având indicativul TM-II-a-A-06115 în conformitate cu Ordinul Ministerului Culturii şi Cultelor 2314 din 2004 privind Lista Monumentelor Istorice, cât şi a căilor de acces către acesta, prin măsuri de intervenţie care se vor concentra asupra reamenajării pavajului Pieţei Victoria şi a infrastructurii tehnico-edilitare, reamenajarea spaţiului verde, modernizarea mobilierului urban, implementarea unui sistem de semnalizare şi orientare turistică în zona de intervenţie. 

În vederea valorificării eficiente a potenţialului turistic a „Ansamblului interbelic Corso”, vor fi realizate intervenţii asupra căilor de acces către acesta fiind identifcate ca zone de intervenţie: (1) Piaţa Victoriei, B-dul CD Loga, B-dul Regele Ferdinand 1, str. W Goethe, str. Paulescu, B-dul Republicii, str. Sfântul Ioan, B-dul M. Eminescu, str. N. Lenau aflate în proprietatea Municipiului Timişoara, (2) zona din jurul Catedralei Mitropolitane aflată în proprietatea Mitropoliei Banatului şi (3) zona verde din jurul Muzeului Banatului aflată în proprietatea Consiliului Judeţean Timiş.

Toate măsurile de intervenţie propuse se înscriu în priorităţile de dezvoltare ale turismului în Municipiul Timişoara şi în judeţul Timiş, putând fi astfel consacrat un circuit turistic cultural-urban. 

În consecinţă pentru coerenţa proiectului şi pentru o intervenţie integrată asupra zonei per ansamblu este necesară participarea în parteneriat a Municipiului Timişoara (Lider de proiect) împreună cu Consiliul Judeţean Timiş (Partener 2) şi Mitropolia Banatului, Arhiepiscopia Ortodoxă Română Timişoara (Partener 3), prin care părţile vor accesa în comun fondurile aferente Axei 5, domeniul major de intervenţie 5.1 „Restaurarea şi valorificarea durabilă a patrimoniului cultural, precum şi crearea/ modernizarea infrastructurilor conexe” – Programul Operaţional Regional..
În acest context, a devenit oportună accesarea fondurilor structurale nerambursabile în cadrul Programului Operaţional Regional (POR) 2007-2013, Axa prioritară 5 - Dezvoltarea durabilă şi promovarea turismului, Domeniul major de intervenţie 5.1.- Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe pentru proiectul „Reabilitarea Ansamblului urban interbelic „Corso” al Municipiului Timişoara, parte a patrimoniului cultural naţional”. 


Din valoarea totală a cheltuielilor eligibile ale proiectului, 98% reprezintă asistenţă financiară nerambursabilă, care va fi alocată în conformitate cu cotele părţi care revin partenerilor în proprietatea cărora se află zona de intervenţie. Partenerii cofinanţează proiectul individual cu o cotă de minim 2 % din totalul cheltuielilor eligibile ce revin zonelor asupra cărora deţin proprietatea şi cu cota parte ce le revine din totalul cheltuielilor neeligibile. 


Municipiul Timişoara cofinanţează proiectul cu o cotă de minim 2% din valoarea cheltuielilor eligibile. TVA-ul aferent cheltuielilor eligibile va fi recuperat de la bugetul de stat. 

Propunem 

comisiilor din cadrul Consiliului Local al Municipiului Timişoara
- aprobarea proiectului „Reabilitarea Ansamblului urban interbelic „Corso” al Municipiului Timişoara, parte a patrimoniului cultural naţional”, în vederea accesării fondurilor nerambursabile prin Programul Operaţional Regional (POR) 2007-2013, Axa prioritară 5 - „Dezvoltarea durabilă şi promovarea turismului”, Domeniul major de intervenţie 5.1. - „Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe”.
- aprobarea participării în parteneriat a Municipiului Timişoara, în calitate de Lider de Proiect (Partener 1) alături de Judeţul Timiş (Consiliul Judeţean Timiş), în calitate de Partener 2 şi Mitropolia Banatului Arhiepiscopia Ortodoxă Română, în calitate de Partener 3, în  în vederea accesării în comun a fondurilor nerambursabile prin Programul Operaţional Regional (POR) 2007-2013, Axa prioritară 5 - „Dezvoltarea durabilă şi promovarea turismului”, Domeniul major de intervenţie 5.1. - „Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe”.
- aprobarea Studiului de Fezabilitate şi a Analizei cost-beneficiu elaborate de S.C.KPMG ROMÂNIA S.R.L în vederea realizării obiectivului de investiţii „Reabilitarea Ansamblului urban interbelic „Corso” al Municipiului Timişoara, parte a patrimoniului cultural naţional”, cu principalii indicatori tehnico-economici prevăzuţi în Anexa 1 la prezentul referat.
- aprobarea valorii totale a proiectului de 45.417.933,54Lei (T.V.A inclusă) şi alocarea în bugetul local a sumelor reprezentând contribuţia proprie a Municipiului Timişoara în cota de minim 2% din valoarea cheltuielilor eligibile, a valorii cheltuielilor neeligibile şi conexe (TVA inclusă) aferente proiectului , precum şi asigurarea valorii necesare implementării optime a proiectului, în condiţiile rambursării/decontărilor ulterioare. Taxa pe valoarea adăugată plătită, aferentă cheltuielilor eligibile efectuate în cadrul proiectului va fi rambursată de AM POR conform legislaţiei naţionale în vigoare.

